               AN COIMISIÚN EORPACH
            An Bhruiséil,15.6.2021
            COM(2021) 308 final
            2021/0143(NLE)
            Togra le haghaidh
            RIALACHÁN ÓN gCOMHAIRLE
            lena leasaítear Rialachán (AE) 2020/1706 ón gComhairle a mhéid a bhaineann le taraif-chuótaí uathrialaitheacha an Aontais a chuimsiú le haghaidh táirgí áirithe iascaigh
            (Téacs atá ábhartha maidir le LEE)

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               Rialachán (AE) 2020/1706 ón gComhairle lena n‑osclaítear agus lena bhforáiltear do bhainistiú tharaif-chuótaí uathrialaitheacha an Aontais le haghaidh táirgí iascaigh áirithe le haghaidh na tréimhse 2021–2023
                  1
               , glacadh é an 13 Samhain 2020.

               Is é is cuspóir don Rialachán an t‑iomaíochas i dtionscal próiseála an Aontais a áirithiú agus a áirithiú nach gcuirfear táirgeadh táirgí iascaigh an Aontais i gcontúirt trína áirithiú go bhfuil soláthar leordhóthanach aige. Chuige sin, déantar dleachtanna allmhairiúcháin ar roinnt táirgí a laghdú nó a chur ar fionraí leis an Rialachán, laistigh de cuótaí ar mhéid iomchuí. Cinntear leis freisin cé na hoibríochtaí próiseála (‘oibríochtaí cáilitheacha’) ar féidir cuótaí a úsáid leo.

               An 31 Eanáir 2020, d’fhág an Ríocht Aontaithe an tAontas Eorpach. Bunaíodh an Rialachán ar an mbonn tuisceana go dtabharfadh an tAontas agus an Ríocht Aontaithe comhaontú saorthrádála i gcrích a mbeadh feidhm aige ó dheireadh na hidirthréimhse, ionas go bhféadfaí an sreabhadh trádála eatarthu a choinneáil ar bun agus nach mbeadh aon dleacht allmhairiúcháin i bhfeidhm. Na Tíortha agus na Críocha thar Lear de chuid na Breataine, níl siad comhlachaithe leis an Aontas a thuilleadh ná ní bhaineann a n‑onnmhairí táirgí iascaigh chuig an Aontas leas as laghduithe taraife a thuilleadh cé go bhforáiltear leis an gComhaontú Trádála agus Comhair
                  2
                maidir le rochtain le haghaidh táirgí iascaigh atá saor ó dhleacht agus ó chuóta.

               Na prótacail dhéthaobhacha bhreise le Ríocht na hIorua
                  3
                agus leis an Íoslainn
                  4
               , ar prótacail iad lena bhforáiltear maidir le cuótaí le haghaidh táirgí áirithe éisc agus iascaigh, chuaigh siad in éag an 30 Aibreán 2021. Ós rud é nár tugadh an chaibidlíocht maidir le cuótaí nua i gcrích faoin am sin, d’fhéadfadh easpa táirgí saor ó dhleacht le haghaidh próiseála a bheith os comhair thionscal an Aontais.

               Is gá, dá bhrí sin, Rialachán (AE) 2020/1706 ón gComhairle a leasú chun aghaidh a thabhairt ar na hiarmhairtí a bhaineann leis na Tíortha agus na Críocha thar Lear de chuid na Breataine a scaradh le córas trádála na dTíortha agus na gCríoch thar Lear de chuid an Aontais agus ar na hiarmhairtí a bhaineann le dul in éag na bprótacal breise leis an Iorua agus leis an Íoslainn.

               •
                     Comhsheasmhacht le forálacha beartais atá sa réimse beartais cheana

               Tá an tionscnamh seo i gcomhréir le beartas comhsheasmhach an Aontais le 20 bliain anuas maidir le soláthar leordhóthanach táirgí iascaigh a chinntiú dá thionscal próiseála.

               2.
                     BUNÚS DLÍ, COIMHDEACHT AGUS COMHRÉIREACHT

               •
                     Bunús dlí

               Airteagal 31 den Chonradh ar Fheidhmiú an Aontais Eorpaigh.

               •
                     Coimhdeacht (i gcás inniúlacht neamheisiach)

               Tagann dleachtanna na Comhtharaife Custaim faoi inniúlacht eisiach an Aontais. Dá bhrí sin, níl feidhm ag prionsabal na coimhdeachta.

               •
                     Comhréireacht

               Tá an cinneadh beartais comhréireach, toisc nár údaraíodh ach méid teoranta le haghaidh gach táirge, agus an ráta úsáide cuótaí, cothrom iomaíochta idir táirgeoirí de chuid an Aontais agus táirgeoirí nach táirgeoirí de chuid an Aontais iad, breisluach agus fabhair thrádála eile á gcur san áireamh.

               •
                     Rogha ionstraime

               Is iomchuí leas a bhaint as an gcineál céanna gnímh atá á leasú, i.e. Rialachán ón gComhairle.

               3.
                     TORTHAÍ NA gCOMHAIRLIÚCHÁN LE PÁIRTITHE LEASMHARA

               •
                     Meastóireachtaí ex post/seiceálacha oiriúnachta ar an reachtaíocht atá ann cheana

               Neamhbhainteach.

               •
                     Comhairliúcháin leis na páirtithe leasmhara

               Sular glacadh Rialachán (AE) 2020/1706 ón gComhairle, chuaigh an Coimisiún i gcomhairle le táirgeoirí de chuid an Aontais, próiseálaithe de chuid an Aontais agus údaráis na mBallstát idir mí Eanáir agus mí an Mhárta 2020 trí bhíthin ceistneora. An 29 Feabhra 2020, chuir sé an próiseas faoi bhráid na Comhairle Comhairlí um Margaí, ina bhfuil ionadaíocht ag na páirtithe leasmhara uile (tionscal agus eagraíochtaí neamhrialtasacha).

               Tá an Rialachán cothrom agus bunaíodh é ar anailís fhíorasach oibiachtúil ar na sonraí agus ar an bhfaisnéis atá ar fáil. Ráthaítear soláthar leordhóthanach iomaíoch leis le haghaidh thionscal próiseála an Aontais, agus leas tháirgeoirí éisc an Aontais á chur san áireamh. Tar éis a ghlactha, áfach, d’iarr roinnt Ballstát agus páirtithe leasmhara taraif-chuótaí uathrialacha nua chun aghaidh a thabhairt ar chailliúint na córa fabhraí le haghaidh táirgí iascaigh de thionscnamh na dTíortha agus na gCríoch thar Lear de chuid na Breataine agus ar dhul in éag na córa fabhraí le haghaidh táirgí de thionscnamh na hIorua agus na hÍoslainne.

               Tá an togra seo bunaithe ar ionchur a fuarthas ó pháirtithe leasmhara agus an Rialachán á ghlacadh.

               •
                     Bailiú agus úsáid saineolais

               Neamhbhainteach.

               •
                     Measúnú tionchair

               Ní dhearnadh aon mheasúnú tionchair. Is é is aidhm don togra leasú a dhéanamh ar an Rialachán atá ann faoi láthair, a rachaidh in éag ag deireadh 2023. Níl aon ghá le measúnú tionchair dá bhrí sin. Chuaigh an Coimisiún i gcomhairle, áfach, le páirtithe leasmhara an Aontais roimh dóibh an togra a chur faoi bhráid mheitheal na Comhairle lena phlé, sula nglacfaidh an Chomhairle é.

               •
                     Oiriúnacht rialála agus simpliú

               Neamhbhainteach.

               •
                     Cearta bunúsacha

               Neamhbhainteach.

               4.
                     IMPLEACHTAÍ BUISÉADACHA

               Níl tionchar buiséadach ag an togra ar an gCoimisiún. Tá tionchar buiséadach ag an togra ar ioncam an Aontais i dtéarmaí dleachtanna custaim a cailleadh, dleachtanna a bhaileofaí ar tháirgí allmhairithe. Baineann cuóta amháin atá beartaithe le táirge atá faoi réir dhleacht NBF 6 % (scuideanna) faoi láthair. Baineann cuóta eile atá beartaithe le táirge atá faoi réir dhleacht NBF 20 % (scadáin faoi sháile). Baineann dhá chuóta eile atá beartaithe le táirgí a thairbhíonn d’fhionraí taraife idir an 15 Feabhra agus an 15 Meitheamh. Le linn na coda eile den bhliain, bíonn scadáin reoite faoi réir dhleacht NBF 15 % agus bíonn ronnaigh reoite faoi réir dhleacht NBF 20 %. Baineann dhá chuóta eile le táirgí atá faoi réir dhleacht NBF 15 % agus ceann amháin le dleacht NBF 18 %.

               5.
                     EILIMINTÍ EILE

               •
                     Pleananna cur chun feidhme, agus socruithe faireacháin, meastóireachta agus tuairiscithe

               Neamhbhainteach.

               •
                     Míniúchán mionsonraithe ar fhorálacha sonracha an togra

               Tá sé beartaithe an Rialachán a leasú trí chuótaí bliantúla nua saor ó dhleacht a thabhairt isteach mar a leanas:

               Scuideanna Patagónacha (Loligo gahi) (cód CN ex 0307 43 35) — 75 000 tona

               Ós rud é nach gcumhdaítear na Tíortha agus na Críocha thar Lear de chuid na Breataine a thuilleadh le Cinneadh an Aontais maidir le Comhlachas Thar Lear agus nach dtairbhíonn siad a thuilleadh de rochtain ar an Aontas atá saor ó dhleacht agus ó chuóta, tá allmhairí scuideanna Patagónacha ó Oileáin Fháclainne faoi réir dhleacht 6 % erga omnes ó bhí an 1 Eanáir 2021 ann;

               Scadáin atá leasaithe faoi sháile (ex 1604 12 91 agus ex 1604 12 99) — 15 000 tona (glanmheáchan silte)

               Chuaigh cuóta 09.0750 in éag an 30 Aibreán 2021;

               Scadáin (Clupea harengus, Clupea pallasii), reoite, seachas filléid éisc agus feoil eile éisc atá faoi cheannteideal 0304 agus seachas aenna agus eochraí, lena bpróiseáil (ex 0303 51 00) — 10 000 tona

               Chuaigh cuótaí 09.0710 agus 09.0812 in éag an 30 Aibreán 2021;

               Ronnaigh den speiceas Scomber scombrus agus Scomber japonicus, reoite, iomlán, seachas aenna agus eochraí (ex 0303 54 10) — 15 000 tona

               Chuaigh cuóta 09.0712 in éag an 30 Aibreán 2021;

               Speicis éagsúla éisc reoite (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) — 3 300 tona

               Chuaigh cuóta 09.0713 in éag an 30 Aibreán 2021;

               Filléid agus flapaí scadán (Clupea harengus, Clupea pallasii), reoite (0304 86 00 agus ex 0304 99 23) — 25 000 tona

               Chuaigh cuóta 09.0714 in éag an 30 Aibreán 2021;

               Filléid péirsí mara (Sebastes spp.), úr nó fuaraithe (0304 49 50) — 1 300 tona

               Chuaigh cuóta 09.0811 in éag an 30 Aibreán 2021.

               2021/0143 (NLE)

               Togra le haghaidh

               RIALACHÁN ÓN gCOMHAIRLE

               lena leasaítear Rialachán (AE) 2020/1706 ón gComhairle a mhéid a bhaineann le taraif-chuótaí uathrialaitheacha an Aontais a chuimsiú le haghaidh táirgí áirithe iascaigh

               (Téacs atá ábhartha maidir le LEE)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 31 de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Le Rialachán (AE) 2020/1706 ón gComhairle, osclaítear bainistiú tharaif-chuótaí uathrialaitheacha an Aontais le haghaidh táirgí iascaigh áirithe le linn na tréimhse 2021-2023 agus foráiltear maidir leis an mbainistiú sin
                  5
               . Cinneadh méideanna iomchuí le haghaidh gach taraif-chuóta chun a áirithiú go mbeidh soláthar leordhóthanach chuig tionscal an Aontais le haghaidh na tréimhse sin.

               (2)Faoi láthair, braitheann soláthairtí táirgí iascaigh áirithe de chuid an Aontais ar allmhairí ó thríú tíortha. Le deacáidí beaga anuas, d’éirigh an tAontas níos spleáiche ar allmhairí chun tomhaltas táirgí iascaigh ann a shásamh. I dtreo nach gcuirfear táirgeadh táirgí iascaigh an Aontais i gcontúirt agus chun soláthar leordhóthanach a áirithiú chuig tionscal próiseála an Aontais, ba cheart dleachtanna allmhairiúcháin a chur ar fionraí i gcás scuideanna Patagónacha, scadáin atá leasaithe faoi sháile, scadáin reoite, ronnaigh reoite, filléid reoite agus flapaí scadán, filléid phéirsí mara agus speicis éagsúla éisc reoite laistigh de tharaif-chuótaí ar mhéid iomchuí.

               (3)Tá feidhm shealadach ag an gComhaontú Trádála agus Comhair
                  6
                idir an tAontas agus an Ríocht Aontaithe ón 1 Eanáir 2021. Leis an gComhaontú Trádála agus Comhair, foráiltear maidir le rochtain le haghaidh táirgí iascaigh tionscnaimh atá saor ó dhleacht agus ó chuóta. Na Tíortha agus na Críocha thar Lear de chuid na Breataine, áfach, níl siad comhlachaithe leis an Aontas a thuilleadh ná ní bhaineann a n‑onnmhairí táirgí iascaigh chuig an Aontas leas as laghduithe taraife a thuilleadh.

               (4)Thairis sin, na prótacail dhéthaobhacha bhreise leis an Iorua
                  7
                agus leis an Íoslainn
                  8
               , ar prótacail iad lena bhforáiltear maidir le cuótaí le haghaidh táirgí áirithe éisc agus iascaigh, chuaigh siad in éag an 30 Aibreán 2021. Ós rud é nach dtabharfar an chaibidlíocht le haghaidh cuótaí nua i gcrích sula rachaidh na prótacail dhéthaobhacha bhreise in éag, d’fhéadfadh sé go gcruthódh sé sin easpa maidir le hábhair iascaigh atá saor ó dhleacht lena bpróiseáil san Aontas.

               (5)Is gá, dá bhrí sin, Rialachán (AE) 2020/1706 a leasú chun iarmhairtí tharraingt siar na Ríochta Aontaithe as an Aontas a leigheas a mhéid a bhaineann le cailliúint stádas fabhrach na dTíortha agus na gCríoch thar Lear agus chun na hiarmhairtí a bhaineann le dul in éag na bprótacal breise leis an Iorua agus leis an Íoslainn a leigheas.

               (6)Dá bhrí sin, ba cheart feidhm chúlghabhálach a bheith ag an Rialachán seo ón 1 Eanáir 2021.

               TAR ÉIS AN RIALACHÁN SEO A GHLACADH:

               Airteagal 1

               Leasaítear Rialachán (AE) 2020/1706 mar a leanas:

               (1) cuirtear an méid seo a leanas in ionad phointe (b) d’Airteagal 4(4):

                  ‘(b) fáinní a ghearradh de agus stiallacha a ghearradh de le haghaidh ábhair faoi chóid CN 0307 43 35, 0307 43 91, 0307 43 92 agus 0307 43 99;’;

               (2) déantar an Iarscríbhinn a leasú i gcomhréir leis an Iarscríbhinn a ghabhann leis an Rialachán seo.

               Airteagal 2

               Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige ón 1 Eanáir 2021.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 385, 17.11.2020, lch. 3.

                     (2)

                        IO L 444, 31.12.2020, lch. 14.

                     (3)

                        IO L 141, 28.5.2016, lch. 22.

                     (4)

                        IO L 141, 28.5.2016, lch. 18.

                     (5)

                        Rialachán (AE) 2020/1706 ón gComhairle an 13 Samhain 2020 lena n‑osclaítear bainistiú tharaif-chuótaí uathrialaitheacha an Aontais le haghaidh táirgí iascaigh áirithe le linn na tréimhse 2021-2023 agus lena bhforáiltear maidir leis an mbainistiú sin (IO L 385, 17.11.2020, lch. 3).

                     (6)

                        An Comhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt amháin, agus Ríocht Aontaithe na Breataine Móire agus Thuaisceart Éireann, den pháirt eile (IO L 444, 31.12.2020, lch. 14).

                     (7)

                        Prótacal Breise a ghabhann leis an gComhaontú idir Comhphobal Eacnamaíochta na hEorpa agus Poblacht na hÍoslainne (IO L 141, 28.5.2016, lch. 18).

                     (8)

                        Prótacal Breise a ghabhann leis an gComhaontú idir Comhphobal Eacnamaíochta na hEorpa agus Ríocht na hIorua (IO L 141, 28.5.2016, lch. 22).

    ---documentbreak---

               AN COIMISIÚN EORPACH
            An Bhruiséil,15.6.2021
            COM(2021) 308 final
            IARSCRÍBHINN
            a ghabhann leis an
            Togra le haghaidh RIALACHÁN ÓN gCOMHAIRLE
            lena leasaítear Rialachán (AE) 2020/1706 ón gComhairle a mhéid a bhaineann le taraif-chuótaí uathrialaitheacha an Aontais a chuimsiú le haghaidh táirgí áirithe iascaigh

               IARSCRÍBHINN

               Sa tábla san Iarscríbhinn a ghabhann le Rialachán (AE) 2020/1706, cuirtear isteach na hiontrálacha seo a leanas:

                        Uimh. an ordaithe

                        Cód CN

                        Cód TARIC

                        Tuairisc

                        Méid bliantúil an chuóta (tonnaí)
                           1

                        Dleacht an chuóta

                        Tréimhse an chuóta

                        09.2508

                        ex 0307 43 35

                        10

                        Scuideanna den speiceas Loligo gahi, reoite, lena bpróiseáil

                        75 000

                        0 %

                        1.1.2021 - 31.12.2023

                        09.2509

                        ex 1604 12 91

                        ex 1604 12 99

                        13

                        93

                        16

                        17

                        Scadáin, spíosraithe agus/nó fínéagarleasaithe, faoi sháile, lena bpróiseáil

                        15 000 (glanmheáchan silte)

                        0 %

                        1.5.2021 - 30.4.2022

                        7 500 (glanmheáchan silte)

                        0 %

                        1.5.2022 - 31.10.2022

                        09.2510

                        ex 0303 51 00

                        10

                        20

                        Scadáin (Clupea harengus, Clupea pallasii), reoite, lena bpróiseáil
                           2*

                        10 000

                        0 %

                        1.5.2021 - 30.4.2022

                        5 000

                        1.5.2022 - 31.10.2022

                        09.2511

                        ex 0303 54 10

                        11

                        95

                        97

                        Ronnaigh den speiceas Scomber scombrus nó Scomber japonicus, reoite, lena bpróiseáil
                           3*

                        15 000

                        0 %

                        1.5.2021 - 30.4.2022

                        7 500

                        0 %

                        1.5.2022 - 31.10.2022

                        09.2512

                        0303 55 30

                        ex 0303 55 90

                        0303 56 00

                        0303 69 90

                        0303 89 90

                        0303 82 00

                        0303 89 55

                        10

                        95

                        10

                        10

                        11

                        21

                        30

                        91

                        10

                        10

                        Iasc reoite, lena bpróiseáil:

                        Bolmáin Shileacha (Trachurus murphyi)

                        Iasc eile Trachurus spp., seachas Trachurus trachurus, Trachurus murphyi agus bolmáin (Caranx trachurus)

                        Cóibia (Rachycentron canadum)

                        Iasc eile

                        Roic agus sciataí (Rajidae)

                        Garbhánaigh órcheannacha (Sparus aurata)

                        3 300

                        0 %

                        1.5.2021 - 30.4.2022

                        1 650

                        0 %

                        1.5.2022 - 31.10.2022

                        09.2513

                        0304 86 00

                        ex 0304 99 23

                        20

                        10

                        20

                        Filléid scadán (Clupea harengus, Clupea pallasii), reoite, lena bpróiseáil

                        Flapaí scadán (Clupea harengus, Clupea pallasii), reoite, lena bpróiseáil
                           4*

                        25 000

                        0 %

                        1.5.2021 - 30.4.2022

                        12 500

                        0 %

                        1.5.2022 - 31.10.2022

                        09.2514

                        0304 49 50

                        10

                        Filléid péirsí mara (Sebastes spp.), úr nó fuaraithe, lena bpróiseáil

                        1 300

                        0 %

                        1.5.2021 - 30.4.2022

                        650

                        0 %

                        1.5.2022 - 31.10.2022

                     (1)

                        Arna sloinneadh i meáchan, mura sonraítear a mhalairt.

                     (2)
                  * Ón 15 Feabhra go dtí an 15 Meitheamh, ní dheonófar tairbhe an taraif-chuóta d’earraí a dhearbhaítear lena scaoileadh i saorchúrsaíocht.

                     (3)
                  * Ón 15 Feabhra go dtí an 15 Meitheamh, ní dheonófar tairbhe an taraif-chuóta d’earraí a dhearbhaítear lena scaoileadh i saorchúrsaíocht.

                     (4)
                  * Ón 15 Feabhra go dtí an 15 Meitheamh, ní dheonófar tairbhe an taraif-chuóta d’earraí a dhearbhaítear lena scaoileadh i saorchúrsaíocht.


               AN COIMISIÚN EORPACH
            An Bhruiséil,18.6.2021
            COM(2021) 313 final
            2021/0146(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (AE) 2019/216 ó Pharlaimint na hEorpa agus ón gComhairle a mhéid a bhaineann le cuóta ráta taraife an Aontais maidir le mairteoil ardcháilíochta ó Pharagua

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               An 29 Márta 2017, thíolaic an Ríocht Aontaithe fógra faoina hintinn tarraingt siar ón Aontas Eorpach (AE). Ó bhí an 1 Feabhra 2020 ann, tá stádas na Ríochta Aontaithe athraithe go stádas ‘tríú tír’. Ón bhí an 1 Eanáir 2021 ann, tar éis dheireadh na hidirthréimhse, níl feidhm a thuilleadh ag comhbheartas tráchtála an Aontais Eorpaigh maidir leis an Ríocht Aontaithe.

               Le cinneadh na Ríochta Aontaithe tarraingt siar ón Aontas, cruthaíodh an gá leis na ceangaltais chainníochtúla atá i sceideal AE28 de chuid EDT do na 143 chuótaí rátaí taraife (TRQanna) talmhaíochta, éisc agus tionsclaíocha de chuid an Aontais a ‘chionroinnt’. Chuir an tAontas tús leis an bpróiseas sin sa Ghinéiv i mí Dheireadh Fómhair 2018. Is é an bunús a bhí leis an gcur chuige sin méid reatha gach TRQ a choinneáil ar bun ina iomláine amach anseo, ach é a scoilteadh thar dhá chríoch chustaim ar leith: AE27 agus an Ríocht Aontaithe.

               Tá cuóta ráta taraife 1 000 tona ag Paragua maidir le feoil ardcháilíochta bhó-ainmhithe (sraithuimhir 094455), rud nach n‑áirítear i sceideal EDT an Aontais. Cuireadh an TRQ sin san áireamh go hearráideach le linn na cionroinnte agus, dá bhrí sin, laghdaíodh é go 711 thona ar thaobh AE27 gan aon mhéid comhfhreagrach a oscailt ar thaobh na Ríochta Aontaithe.

               Ciallaíonn sé sin gur laghdaíodh an rochtain atá ag Paragua ar an margadh ó 1 000 tona go 711 thona agus feidhm aige sin amhail ón 1 Eanáir 2021.

               Is é is aidhm don Rialachán leasaitheach seo méid ceart AE27 (1 000 tona) a athbhunú do TRQ 094455.

               •Comhsheasmhacht le forálacha beartais atá sa réimse beartais cheana

                  Tá an tionscnamh seo i gcomhréir leis na gníomhaíochtaí atá á ndéanamh ag an Aontas Eorpach chun a áirithiú go ndéileálfar go hordúil leis na hiarmhairtí a bheidh ag tarraingt siar na Ríochta Aontaithe ón Aontas Eorpach.

               •Comhsheasmhacht le beartais eile de chuid an Aontais

                  Mar atá thuas.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Airteagal 207(2) den Chonradh ar Fheidhmiú an Aontais Eorpaigh (CFAE).

               •Coimhdeacht (i gcás inniúlacht neamheisiach)

                  Is inniúlacht eisiach de chuid an Aontais é an comhbheartas tráchtála.

               •Comhréireacht

                  Is tríd an mbeart atá beartaithe amháin a bhainfear an toradh inmhianaithe sin amach.

               •An rogha ionstraime

                  Leagadh síos an fhoráil bhunaidh le Rialachán ó Pharlaimint na hEorpa agus ón gComhairle. Tá gá, dá bhrí sin, le Rialachán eile ó Pharlaimint na hEorpa agus ón gComhairle chun an Rialachán sin a leasú.

               3.TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR

               •Meastóireachtaí ex post/seiceálacha oiriúnachta ar an reachtaíocht atá ann cheana

                  Neamhbhainteach.

               •Comhairliúcháin leis na páirtithe leasmhara

                  Neamhbhainteach.

               •Bailiú agus úsáid saineolais

                  Neamhbhainteach.

               •Measúnú tionchair

                  Neamhbhainteach.

               •Oiriúnacht rialála agus simpliú

                  Neamhbhainteach.

               •Cearta bunúsacha

                  Níl aon tionchar ag an togra seo ar chearta bunúsacha.

               4.IMPLEACHTAÍ BUISÉADACHA

                  Neamhbhainteach.

               5.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  Neamhbhainteach.

               •Doiciméid mhíniúcháin (i gcás treoracha)

                  Neamhbhainteach.

               •Míniúchán mionsonraithe ar fhorálacha sonracha an togra

                  Leasaítear le hAirteagal 1 Rialachán (AE) 2019/216 ó Pharlaimint na hEorpa agus ón gComhairle chun cosc a chur ar chionnroinnt an chuóta ráta taraife lena ngabhann an tsraithuimhir 094455.

                  Déantar foráil in Airteagal 2 maidir le teacht i bhfeidhm an Rialacháin, 7 lá tar éis a fhoilsithe in Iris Oifigiúil an Aontais Eorpaigh.

               2021/0146 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leasaítear Rialachán (AE) 2019/216 ó Pharlaimint na hEorpa agus ón gComhairle a mhéid a bhaineann le cuóta ráta taraife an Aontais maidir le mairteoil ardcháilíochta ó Pharagua

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(2) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag gníomhú dóibh i gcomhréir leis an ngnáthnós imeachta reachtach,

               De bharr an mhéid seo a leanas:

               (1)Tar éis tarraingt siar na Ríochta Aontaithe ón Aontas Eorpach, chuir an tAontas agus an Ríocht Aontaithe in iúl do Chomhaltaí eile na hEagraíochta Domhanda Trádála (EDT) go gcoinneofaí a leibhéal reatha rochtana ar an margadh ach go gcionroinnfear é idir an tAontas agus an Ríocht Aontaithe faoi seach. Leagtar síos an mhodheolaíocht don chionroinnt sin, chomh maith le méideanna nua AE27, i Rialachán (AE) 2019/216 ó Pharlaimint na hEorpa agus ón gComhairle
                  1
               .

               (2)Níor cheart cuótaí rátaí taraife an Aontais nach cuid de sceideal lamháltas agus ceangaltas an Aontais a chionroinnt.

               (3)Le Rialachán (CE) Uimh. 1149/2002 ón gComhairle
                  2
               , osclaítear cuóta taraife ar allmhairí arb ionann é agus 1 000 tona de mhairteoil ardcháilíochta atá úr, fuaraithe nó reoite. In ainneoin nach cuid de sceideal EDT an Aontais é an cuóta taraife sin, rinneadh é sin a chionroinnt go mícheart le Rialachán (AE) 2019/216, rud a laghdódh méid an chuóta taraife sin agus feidhm aige sin amhail ón 1 Eanáir 2021. Ba cheart, dá bhrí sin, méid bunaidh an chuóta taraife sin a athbhunú.

               (4)Ba cheart, dá bhrí sin, Rialachán (AE) 2019/216 a leasú dá réir,

               TAR ÉIS AN RIALACHÁN SEO A GHLACADH:

               Airteagal 1

               I gCuid A den Iarscríbhinn a ghabhann le Rialachán (AE) 2019/216, scriostar an ró a bhaineann leis an tsraithuimhir 094455 (feoil ardcháilíochta bó‑ainmhithe, úr, fuaraithe nó reoite ó Pharagua).

               Airteagal 2

               Tiocfaidh an Rialachán seo i bhfeidhm an seachtú lá tar éis lá a fhoilsithe in Iris Oifigiúil an Aontais Eorpaigh.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        Rialachán (AE) 2019/216 ó Pharlaimint na hEorpa agus ón gComhairle an 30 Eanáir 2019 maidir le cuótaí rátaí taraife a áirítear i sceideal EDT an Aontais a chionroinnt tar éis tharraingt siar na Ríochta Aontaithe ón Aontas, agus lena leasaítear Rialachán (CE) Uimh. 32/2000 ón gComhairle (IO L 38, 8.2.2019, lch. 1).

                     (2)

                        Rialachán (CE) Uimh. 1149/2002 ón gComhairle an 27 Meitheamh 2002 lena n‑osclaítear cuóta uathrialach d’allmhairí mairteola ardcháilíochta (IO L 170, 29.6.2002, lch. 13).


title: Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 428/2009 ón gComhairle trí Údarú Ginearálta Onnmhairithe ón Aontas a dheonú i gcomhair onnmhairiú earraí dé-úsáide áirithe ón Aontas chuig Ríocht Aontaithe na Breataine Móire agus Thuaisceart Éireann

text:
               AN COIMISIÚN EORPACH
            An Bhruiséil,4.11.2020
            COM(2020) 692 final
            2020/0313(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (CE) Uimh. 428/2009 ón gComhairle trí Údarú Ginearálta Onnmhairithe ón Aontas a dheonú i gcomhair onnmhairiú earraí déx001eúsáide áirithe ón Aontas chuig Ríocht Aontaithe na Breataine Móire agus Thuaisceart Éireann

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               An 29 Márta 2017, chuir an Ríocht Aontaithe fógra isteach á rá go raibh rún aici tarraingt siar as an Aontas de bhun Airteagal 50 den Chonradh ar an Aontas Eorpach. I gcomhréir le hAirteagal 50, tháinig an tAontas Eorpach agus an Ríocht Aontaithe ar chomhaontú trí idirbheartaíocht ina leagtar amach na socruithe maidir le tarraingt siar na Ríochta Aontaithe ag féachaint don chreat don chaidreamh a bheidh eadrainn sa todhchaí (‘Comhaontú um Tharraingt Siar’)
                  1
               . De réir théarmaí an Chomhaontaithe um Tharraingt Siar, ní bheidh an Ríocht Aontaithe ina Ballstát den Aontas Eorpach ón 31 Eanáir 2020 ar aghaidh, agus ní bheidh feidhm a thuilleadh ag dlí príomhúil ná dlí tánaisteach an Aontais maidir leis an Ríocht Aontaithe, tar éis dheireadh na hidirthréimhse an 31 Nollaig 2020.

               Is éard a bhunaítear le Rialachán (CE) Uimh. 428/2009 ón gComhairle an 5 Bealtaine 2009 (‘an Rialachán’) lena ndéantar córas Comhphobail a chur ar bun chun rialú a dhéanamh ar onnmhairiú, ar aistriú agus ar bhróicéireacht earraí dé‑úsáide agus ar iad a bheith ar idirthuras
                  2
               , córas coiteann rialuithe le haghaidh onnmhairiú ítimí dé‑úsáide, i gcomhréir le gealltanais agus le hoibleagáidí idirnáisiúnta na mBallstát agus an Aontais Eorpaigh (AE). Beidh údarú ag teastáil faoi scáth an Rialacháin chun earraí dé‑úsáide a onnmhairiú chuig tríú tíortha. Féadfaidh an t‑údarú sin a bheith i bhfoirm údaraithe aonair, údaraithe fhoriomláin nó údaraithe ghinearálta.

               Chun tacú le hiomaíochas an Aontais agus cothrom iomaíochta a thabhairt d’onnmhaireoirí uile an Aontais, agus chun leibhéal ard slándála maille le comhlíonadh iomlán na n‑oibleagáidí idirnáisiúnta a áirithiú san am céanna, déanfar foráil le Rialachán (CE) Uimh. 428/2009 ón gComhairle maidir le ‘Údaruithe Ginearálta onnmhairiúcháin ón Aontas’ i gcomhair onnmhairiú earraí áirithe dé‑úsáide chuig tríú tíortha áirithe faoi choinníollacha áirithe. Go háirithe, déanfar foráil le hIarscríbhinn IIa a ghabhann leis an Rialachán maidir le hÚdarú Ginearálta Onnmhairiúcháin ón Aontas (‘AE001’) i gcomhair idirbhearta áirithe ar riosca íseal, e.g. onnmhairí chun na hAstráile, go Ceanada, chun na Seapáine, na Nua‑Shéalainne, na hIora, na hEilvéise (lena n‑áirítear Lichtinstéin) agus go Stáit Aontaithe Mheiriceá.

                  An tarraingt siar a dhéanfaidh an Ríocht Aontaithe ón Aontas, is tarraingt siar í a dhéanfaidh difear do thrádáil earraí dé‑úsáide idir an tAontas Eorpach agus an Ríocht Aontaithe: de réir Rialachán (CE) Uimh. 428/2009 ón gComhairle, ón 1 Eanáir 2021 ar aghaidh, beidh údarú onnmhairithe ag teastáil i gcomhair onnmhairiú earraí dé‑úsáide ón Aontas Eorpach chuig an Ríocht Aontaithe, údarú a eiseoidh údarás inniúil náisiúnta an Bhallstáit a bhfuil an t‑onnmhaireoir bunaithe ann. Chruthódh sé sin ualach riaracháin suntasach d’údaráis inniúla na mBallstát agus d’onnmhaireoirí an Aontais, ualach a dhéanfadh difear dá n‑iomaíochas.

                  Dá bhrí sin, chun na rioscaí sin agus chun an tionchar a bheidh ag tarraingt siar na Ríochta Aontaithe ar iomaíochas an Aontais a mhaolú, is iomchuí an Ríocht Aontaithe a chur le hIarscríbhinn IIa a ghabhann leis an Rialachán agus, dá bhrí sin, onnmhairí chuig an Ríocht Aontaithe faoi Údarú Ginearálta Onnmhairiúcháin AE001 a rialú. Tá cúiseanna éagsúla ann ar cheart an Ríocht Aontaithe a chur le liosta na dtíortha a áirítear le AE001:

               ·Tá an Ríocht Aontaithe ina páirtí i gconarthaí idirnáisiúnta ábhartha, agus tá sí ina comhalta i gcórais neamhiomadaithe idirnáisiúnta, agus comhlíonann sí go hiomlán na hoibleagáidí agus na gealltanais a ghabhann leo;

               ·Cuireann an Ríocht Aontaithe rialuithe comhréireacha agus leordhóthanacha i bhfeidhm chun aghaidh a thabhairt go héifeachtach ar cheisteanna maidir leis an úsáid deiridh atá beartaithe agus leis an riosca a bhaineann le hatreorú i gcomhréir le forálacha agus cuspóirí an Rialacháin seo.

                  Dá bhrí sin, ní dhéanfaidh sé difear diúltach do shlándáil an Aontais ná don tslándáil idirnáisiúnta an Ríocht Aontaithe a chur le liosta na dtíortha a chumhdaítear le AE001, agus san am céanna, áiritheofar go gcuirfear rialuithe i bhfeidhm go haonfhoirmeach agus go comhsheasmhach ar fud an Aontais agus go soláthrófar cothrom iomaíochta d’onnmhaireoirí an Aontais.

               •Comhsheasmhacht le beartais eile de chuid an Aontais

                  Le córas rialaithe onnmhairí an Aontais Eorpaigh i gcomhair ítimí dé‑úsáide, déantar foráil gur de mheasúnú cás ar chás is gnách do na húdaráis inniúla náisiúnta údarú onnmhairiúcháin a eisiúint. Más ceanglas é údarú sonrach le honnmhairiú a dhéanamh chun na Ríochta Aontaithe, is é is dócha go gcuirfeadh sin ualach mór riaracháin ar onnmhaireoirí agus ar na húdaráis inniúla, agus bheadh baol éagothroime iomaíochta d’onnmhaireoirí laistigh den Bhallstát ann, rud a dhéanfadh difear d’fheidhmiú fónta an mhargaidh inmheánaigh agus an Chomhbheartais Tráchtála. D’fhéadfaí an suaitheadh sin a mhaolú ach an Ríocht Aontaithe a chur le liosta na gceann scríbe a chumhdaítear le AE001. Dá bhrí sin, tá an togra seo i gcomhsheasmhacht leis an gcur chuige ginearálta i leith na mbeart teagmhasach atá ann chun aghaidh a thabhairt ar tharraingt siar na Ríochta Aontaithe gan comhaontú a bheith déanta.

                  Thairis sin, ós rud é gur ceann scríbe tábhachtach í an Ríocht Aontaithe i gcomhair earraí de‑úsáide agus go bhfuil sí tiomanta na hoibleagáidí agus na gealltanais idirnáisiúnta lena mbaineann a chomhlíonadh agus a áirithiú go hiomlán, beidh sé comhsheasmhach le cuspóirí an Rialacháin seo an Ríocht Aontaithe a chur le liosta na gceann scríbe a chumhdaítear le AE001, beidh sé comhsheasmhach freisin i dtaca leis an tslándáil idirnáisiúnta agus le slándáil an Aontais Eorpaigh agus beidh sé comhsheasmhach chomh maith leis an mbealach a onnmhairítear earraí de‑úsáide go Ballstáit eile (Ballstáit atá i riocht atá inchomparáide leis an Riocht Aontaithe maidir le cuspóirí an Rialacháin) a rialú faoi dhlí an Aontais Eorpaigh.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Is é Airteagal 207 den Chonradh ar Fheidhmiú an Aontais Eorpaigh (CFAE) is bunús dlí an togra.

               •Coimhdeacht (maidir le hinniúlacht neamheisiach)

                  Ní infheidhme dó seo ós rud é gurb inniúlacht eisiach de chuid an Aontais Eorpaigh atá sa trádáil idirnáisiúnta.

               •Comhréireacht

                  Meastar go bhfuil an Rialachán atá beartaithe comhréireach mar ní chuirfidh sé isteach go míréireach ar an trádáil agus ní chuirfidh sé ualach riaracháin iomarcach ar an onnmhairiú a dhéanann an tAontas Eorpach ar earraí dé‑úsáide chun na Ríochta Aontaithe, agus san am céanna caomhnóidh sé an tslándáil idirnáisiúnta agus slándáil an Aontais Eorpaigh. Ní théann sé thar a bhfuil riachtanach chun an cuspóir sin a bhaint amach, agus seachnaíonn sé gach athrú is leithne ná sin.

               •An rogha ionstraime

                  Tá leasú teoranta sa togra seo chun aghaidh a thabhairt ar chás aonuaire thar a bheith sonrach. Ós rud é go bhfuil liosta na dtríú tíortha a chumhdaítear le AE001 bunaithe leis an Rialachán agus gan é de chumhacht ag an gCoimisiún tíortha eile a chur leis an liosta sin, is cosúil gur rialachán ó Pharlaimint na hEorpa agus ón gComhairle an t‑aon chineál gnímh reachtaigh leordhóthanaigh atá ann chun aghaidh a thabhairt ar an gcás sin.

               3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •Meastóireachtaí ex post/seiceálacha oiriúnachta ar an reachtaíocht atá ann cheana

                  Ní infheidhme iad ós cás eisceachtúil uathúil é an cás arb éigean an togra seo a bheartú dá bharr.

               •Comhairliúcháin leis na páirtithe leasmhara

                  De dheasca na n‑imthosca sonracha a bhaineann le tarraingt siar na Ríochta Aontaithe as an Aontas agus de bharr síorathrú a bheith ar imeachtaí an scéil, cuireadh mórshrianta ar an bhféidearthacht tuairimí an phobail a lorg. Mar sin féin, tá na dúshláin a bhaineann le tarraingt siar na Ríochta Aontaithe as an Aontas agus roinnt réitigh fhéideartha luaite ag páirtithe leasmhara éagsúla agus ionadaithe áirithe ó na Ballstáit.

               •Measúnú tionchair

                  I gcomhréir leis na Treoirlínte maidir le Rialáil Níos Fearr, ní gá measúnú tionchair a dhéanamh, ós rud é gur cás eisceachtúil é. Níl aon rogha eile ann a bhfuil difríocht shubstainteach idir í agus an rogha seo.

               •Cearta bunúsacha

                  Níl aon tionchar ag an togra seo ar chur i bhfeidhm ná ar chosaint na gceart bunúsach.

               4.IMPLEACHTAÍ BUISÉADACHA

                  Neamhbhainteach.

               5.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  Neamhbhainteach.

               2020/0313 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leasaítear Rialachán (CE) Uimh. 428/2009 ón gComhairle trí Údarú Ginearálta Onnmhairithe ón Aontas a dheonú i gcomhair onnmhairiú earraí dé‑úsáide áirithe ón Aontas chuig Ríocht Aontaithe na Breataine Móire agus Thuaisceart Éireann

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(2) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag gníomhú dóibh i gcomhréir leis an ngnáthnós imeachta reachtach,

               De bharr an mhéid seo a leanas:

               (1)An 29 Márta 2017, chuir an Ríocht Aontaithe isteach fógra á rá go raibh rún aici tarraingt siar as an Aontas de bhun Airteagal 50 den Chonradh ar an Aontas Eorpach. I gcomhréir le hAirteagal 50, tháinig an tAontas Eorpach agus an Ríocht Aontaithe ar Chomhaontú um Tharraingt Siar trí idirbheartaíocht
                  3
               . De réir théarmaí an Chomhaontaithe um Tharraingt Siar, ní bheidh an Ríocht Aontaithe ina Ballstát den Aontas Eorpach ón 31 Eanáir 2020 ar aghaidh, agus ní bheidh feidhm a thuilleadh ag dlí príomhúil ná dlí tánaisteach an Aontais maidir leis an Ríocht Aontaithe, ná ní bheidh feidhm acu inti, tar éis dheireadh na hidirthréimhse an 31 Nollaig 2020.

               (2)Le Rialachán (CE) Uimh. 428/2009
                  4
                ón gComhairle, bunaítear córas coiteann chun onnmhairiú earraí dé‑úsáide a rialú, chun slándáil an Aontais agus an tslándáil idirnáisiúnta a chosaint agus chun cothrom iomaíochta a sholáthar d’onnmhaireoirí an Aontais.

               (3)Déanfar foráil i Rialachán (CE) Uimh. 428/2009 maidir le ‘hÚdaruithe Ginearálta onnmhairiúcháin ón Aontas’ lena n‑éascaítear na rialuithe ar onnmhairiú ar riosca íseal earraí dé‑úsáide chuig tríú tíortha áirithe. Faoi láthair, faoi Údarú Ginearálta onnmhairiúcháin ón Aontas Uimh. AE001, cumhdaítear an Astráil, Ceanada, an tSeapáin, an Nua‑Shéalainn, an Iorua, an Eilvéis, lena n‑áirítear Lichtinstéin, agus Stáit Aontaithe Mheiriceá.

               (4)Tá an Ríocht Aontaithe ina páirtí i gconarthaí idirnáisiúnta ábhartha agus tá sí ina comhalta i gcórais idirnáisiúnta neamhiomadaithe, comhlíonann sí go hiomlán na hoibleagáidí gaolmhara agus na gealltanais ghaolmhara

               (5)Cuireann an Ríocht Aontaithe rialuithe comhréireacha leordhóthanacha i bhfeidhm chun aghaidh a thabhairt go héifeachtach ar cheisteanna maidir leis an úsáid deiridh atá beartaithe agus leis an riosca a bhaineann le hatreorú i gcomhréir le forálacha agus cuspóirí Rialachán (CE) Uimh. 428/2009.

               (6)Níor cheart go ndéanfadh sé sin difear diúltach do shlándáil an Aontais ná don tslándáil idirnáisiúnta an Ríocht Aontaithe a chur le liosta na dtíortha a áirítear le AE001.

               (7)Ós rud é gur ceann scríbe tábhachtach í an Ríocht Aontaithe i gcomhair earraí dé‑úsáide a tháirgtear san Aontas, is iomchuí an Ríocht Aontaithe a chur le liosta na gceann scríbe a chumhdaítear le hÚdaruithe Ginearálta onnmhairiúcháin ón Aontas Uimh. AE001 chun cur i bhfeidhm aonfhoirmeach agus comhsheasmhach na rialuithe a áirithiú ar fud an Aontais, chun cothrom iomaíochta a chur chun cinn i gcomhair onnmhaireoirí an Aontais agus chun ualach riaracháin breise nach bhfuil gá leis a sheachaint, agus chun slándáil an Aontais agus an tslándáil idirnáisiúnta a chosaint san am céanna.

               (8)I bhfianaise na práinne a bhaineann leis na cúinsí eisceachtúla maidir le tarraingt siar na Ríochta Aontaithe as an Aontas Eorpach, is gá gur féidir na forálacha dá bhforáiltear sa Rialachán seo maidir leis an Ríocht Aontaithe a chuimsiú in Údarú Ginearálta onnmhairiúcháin ón Aontas Uimh. AE001 a chur i bhfeidhm go pras. Dá bhrí sin, ba cheart an Rialachán seo teacht i bhfeidhm an lá tar éis a fhoilsithe in Iris Oifigiúil an Aontais Eorpaigh,

               TAR ÉIS AN RIALACHÁN SEO A GHLACADH:

               Airteagal 1

               Leasaítear Iarscríbhinn IIa a ghabhann le Rialachán (CE) Uimh. 428/2009 ón gComhairle mar a leanas:

               (1)cuirtear an méid seo a leanas in ionad an teidil ‘Onnmhairí chun na hAstráile, go Ceanada, chun na Seapáine, na Nua‑Shéalainne, na hIora, na hEilvéise, lena n‑áirítear Lichtinstéin, agus go Stáit Aontaithe Mheiriceá’:

               ‘Onnmhairí chun na hAstráile, go Ceanada, chun na Seapáine, na Nua‑Shéalainne, na hIora, na hEilvéise, lena n‑áirítear Lichtinstéin, na Ríochta Aontaithe agus go Stáit Aontaithe Mheiriceá’;

               (2)I gCuid 2, cuirtear an méid seo a leanas isteach i ndiaidh ‘an Eilvéis, lena n‑áirítear Lichtinstéin’:

               ‘‑ an Ríocht Aontaithe (gan dochar do chur i bhfeidhm an Rialacháin seo maidir leis an Ríocht Aontaithe agus sa Ríocht Aontaithe i ndáil le Tuaisceart Éireann i gcomhréir le hIarscríbhinn 2, pointe 47 de Phrótacal IE/NI, lena liostaítear na forálacha de dhlí an Aontais dá dtagraítear in Airteagal 5(4) denChomhaontú um Tharraingt Siar)
                  5
               ‘.

               Airteagal 2

               Teacht i bhfeidhm agus cur i bhfeidhm

               Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        Comhaontú maidir le Ríocht Aontaithe na Breataine Móire agus Thuaisceart
                        Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, IO L 29, 31.1.2020, lch.
                        7 (‘Comhaontú um Tharraingt Siar’).

                     (2)

                        IO L 134, 29.5.2009, lch. 1.

                     (3)

                        Comhaontú maidir le Ríocht Aontaithe na Breataine Móire agus Thuaisceart
                        Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (IO L 29, 31.1.2020, lch.
                        7).

                     (4)

                        Rialachán (CE) Uimh. 428/2009 ón gComhairle an 5 Bealtaine 2009 lena ndéantar córas Comhphobail a chur ar bun chun rialú a dhéanamh ar onnmhairiú, ar aistriú agus ar bhróicéireacht earraí dé‑úsáide agus ar iad a bheith ar idirthuras (IO L 134, 29.5.2009, lch. 1).

                     (5)

                        IO C 66 I, 19.2.2019, lch. 1.